

**O R D I N**

**cu privire la modificarea şi completarea Ordinului nr.130 din 21.07.2014**

**nr. 9  din  01.02.2016**

*Monitorul Oficial nr.38-42/260 din 19.02.2016*

\* \* \*

În temeiul pct.7 lit.k) subpct.7) din Regulamentul privind organizarea şi funcţionarea Ministerului Economiei, structurii şi efectivului-limită ale aparatului central a acestuia, aprobat prin Hotărârea Guvernului nr.690 din 13 noiembrie 2009 (Monitorul Oficial al Republicii Moldova, 2009, nr.166-168, art.768),

**ORDON:**

**1.** Punctele 1 şi 2 vor avea următorul cuprins:

„***1.*** *Întru asigurarea respectării prevederilor art.16 din* *Legea nr.285-XIV din 18 februarie 1999* *cu privire la jocurile de noroc (Monitorul Oficial al Republicii Moldova, 1999, nr.50-52, art.230), cu modificările şi completările ulterioare, organismele de evaluare a conformităţii acreditate în domeniu vor efectua evaluarea conformităţii utilajului de joc introdus pe piaţă în baza Reglementării tehnice aplicabile echipamentelor de joasă tensiune şi vor utiliza următoarele standarde naţionale în procesul de evaluare a aparatelor pentru jocuri de noroc:*

*-* ***SM 253:2015***„*Automate de joc utilizate în cadrul jocurilor de noroc. Condiţii tehnice pentru evaluarea conformităţii”;*

*-* ***SM 254:2015***„*Rulete utilizate în cadrul jocurilor de noroc. Condiţii tehnice pentru evaluarea conformităţii”;*

*-* ***SM SR EN 60335-2-82:2010*** *„Aparate electrice pentru uz casnic şi scopuri similare. Securitate. Partea 2-82: Prescripţii particulare pentru maşini de divertisment şi maşini pentru utilităţi personale”.*

***2.*** *La eliberarea certificatelor de conformitate prevăzute de art.21 din* *Legea nr.285-XIV din 18 februarie 1999* *cu privire la jocurile de noroc, cu modificările şi completările ulterioare, organismele de evaluare a conformităţii acreditate în domeniu vor efectua evaluarea conformităţii periodică a utilajului de joc de noroc puse în funcţiune în baza următoarelor cerinţe din standardele naţionale:*

*-* ***SM 253:2015***„*Automate de joc utilizate în cadrul jocurilor de noroc. Condiţii tehnice pentru evaluarea conformităţii”;*

*-* ***SM 254:2015***„*Rulete utilizate în cadrul jocurilor de noroc. Condiţii tehnice pentru evaluarea conformităţii”;*

*-* ***SM SR EN 60335-1:2014*** *„Aparate electrice pentru uz casnic şi scopuri similare. Securitate. Partea 1: Prescripţii generale” (pct.6.1-6.2, 7.1-7.7, 7.9-7-11, 7.14-7.15, 8.1, 8.1.4, 10.1-10.2, 20.1-20.2, 22.1-22.2, 22.5, 22.12, 22.14, 22.21-22.22, 22.25, 22.34, 22.39, 22.41, 22.43, 22.45, 23.1, 23.7-23.8, 25.1, 25.3, 25.6, 25.9-25.10, 25.12-25.13, 25.15-25.18, 25.22, 26, 27.1-27.3, 27.5, 28, 29).*”

**2.** Prezentul ordin se publică în Monitorul Oficial al Republicii Moldova.

|  |  |
| --- | --- |
| **VICEPRIM-MINISTRU,** |  |
| **MINISTRUL ECONOMIEI** | **Octavian CALMÎC** |
| **Nr.9. Chişinău, 1 februarie 2016.** |